Westertimk

Westertimk is en Oort un Gemeen in de Samtgemeen Tarms in’n Landkreis Rodenborg (Wümm) mit . 

 Geografie 
Westertimk is en tyypsch ländlich Dörp, dat twüschen landweertschopplich bruukte Flachen un feine Wooldrebeden liggt. Blangen den Oortkarn hett Westertimk dat Gewarfrebeet Timke-Park, dat ut de olle Timk-Kaserne tostannen kamen is.

De Gemeen liggt in’n Karn vun de Samtgemeen un is ümgeven vun de Gemenen Karktimk in’n Oosten, Büls in’n Süden, Tarms in’n Westen un Hepst in’n Noorden.

 Geologie 
En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Rodenborg (Wümm) beschreven un kann dor naleest waarn.

 Historie 
De öllste Nawies vun Westertimk in en Oorkunn geiht torüch bit in’t 14. Johrhunnert. De Oort weer dormols ünner den Naam Westertimbeke nöömt.

 Religion 

Westertimk is evangeelsch-luthersch präägt un höört to dat Kaspel von de Lamberti-Kark in Karktimk.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

 Politik 
De Gemeenraat ümfaat söven Liddmaten, de allsamt ut de Wählergemeenschop Westertimk stammt. De letzte Kommunalwahl weer in’n September 2011. De Börgermeester is Hans-Joachim Nicolaus.
 Partei
 2016
  2011
  2006
   WG Westertimk
 7
  9
  9

 Verkehr 
Westertimk liggt an de L 133 twüschen de Dörper Karktimk un Tarms. Se verlöppt achter Tarms wieter över Lelendaal na Bremen un na de annern Siet hen bit achter Badenst, woneem se in de L 122 inmünnt un dormit en Verbinnen na Zeven herstellt. De nächste Autobahnansluss is de Opfohrt 49 Bokel an de A 1. Dat is nich wiet weg vun Westertimk.

Kategorie:Oort
Kategorie:Landkreis Rodenborg (Wümm)